namumuno sa mga prayle at mga kawani na nangakaluklok sa mga uupang viena at mga mumunting bangkong maitim ang kahoy at ang uupan ay marmol na galing sa canton, sa harap ng mga mumunting dulang na parisukat, at nangaglalaro ng tresillo nangag uusap usap, sa tulong ng maningning na liwanag ng mga ginintuang lampara ng kukutakutatap na ilaw ng mga parol insik na may matitingkad na palamuting borlas na sutla. sa mga dingding ay magulong nagkakahalo ang mga panooring payapa at bughawin na gawang canton at hongkong, na kasama ng mga cromo ng mga babaing naglilingkod sa mga sultan, mga babaing halos hubad, mga larawan ng cristo na mukhang babai, ng kamatayan ng banal at ng makasalanan, na pawang yari sa mga pagawaang hudio sa alemania upang ipagbili sa mga bayang katoliko.